Somer-vespero

Aus der Sammlung Nau Poetoj ursprünglich in Literatura Mondo 1936 Seite 3

Karl Wanselow

SOMER-VESPERO

Vespera ruĝo naĝas sur la parko, Nubrozaj grandaj plenaj kaj abundaj Pendadas lume sub ĉiela arko.

Kun la okuloj miraj kaj profundaj Reĝine staras vi en floraj maroj. Sin lulas floroj ĉirkau viaj haroj Kaj kisas vin.

Malantaŭ la ĝardenoj Atendas kaŝe la velura ondo De 1' nokt' somera jam kun stelaj ĉenoj Por songa forgesigo de la mondo. Venu, por ke mi portu vin ravite Per forta brak' al revo kaj ebri'! Mi amas vin! Skuigas ventmovite La rozoj, ekpaliĝas pli kaj pli La brulkolor' de 1' vespernubaj lumoj. Venu, ke arde de sopiro ruĝa Ni dronu en feliĉo mondrifuĝa De nenombritaj kisoj kaj brakumoj!